text: प्रधानमंत्री नरेंद्र मोदी के मेक इन इंडिया मुहिम पर आधारित अभिनेत्री अनुष्का शर्मा (Anushka Sharma) और वरुण धवन (Varun Dhawan) की फिल्म सुई धागा (Sui Dhaaga) का ट्रेलर लॉन्च हो गया है. इस ट्रेलर में वरुण और अनुष्का देसी अंदाज़ में नज़र आ रहे हैं. दम लगा के हईशा जैसी फिल्म को डायरेक्ट कर चुके शरत कटारिया ने इस फिल्म को डायरेक्ट किया है. फिल्म के टाइटल से ही इस बात का पता चलता है कि इस फिल्म की कहानी उन लोगों पर आधारित है जो अपनी रोज़ी-रोटी के लिए सिलाई बुनाई का काम करते हैं. इस फिल्म में पीएम नरेंद्र मोदी के मेक इन इंडिया मुहिम की झलक भी देखने को मिलेगी.